PYLON บวกกว่า 3% คาดกำไร Q3 โตแกร่ง หลังตุน backlog 250 ลบ.
PYLON บวกเกือบ 4% คาดกำไร Q3 โตแกร่ง หลังตุน backlog 250 ลบ. โดยล่าสุด ณ เวลา 15.31 น. อยู่ที่ 13.50 บาท บวก 0.40 บาท หรือ 3.05% สูงสุดที่ 13.60 บาท ต่ำสุดที่ 13.20 บาท มูลค่าซื้อขายที่ 15.96 ล้านบาท
3 พ.ย. 2560

ผู้สื่อข่าวรายงานว่า ราคาหุ้น บริษัท ไพลอน จำกัด (มหาชน) หรือ PYLON ล่าสุด ณ เวลา 15.31 น. อยู่ที่ 13.50 บาท บวก 0.40 บาท หรือ 3.05% สูงสุดที่ 13.60 บาท ต่ำสุดที่ 13.20 บาท มูลค่าซื้อขายที่ 15.96 ล้านบาท ขณะที่ดัชนีตลาดหุ้นไทยโดยรวมลบ 0.14%

ด้าน บล.บัวหลวง ระบุในบทวิเคราะห์ (1 พ.ย.) ให้ราคาเหมาะสม PYLON ที่ 16.80 บาท คาดกำไรไตรมาส 3/60 ที่ 50 ล้านบาท เติบโตราว 20% จากปีก่อน และ 212% จากไตรมาสก่อน โดยบริษัทมี backlog สิ้นไตรมาส 2/60 ที่ราว 500 ล้านบาท คาดจะรับรู้ได้ในไตรมาสนี้ราว 220-250 ล้านบาท
ขณะที่มาร์จิ้นที่มีการรับงานเข้ามาในช่วงหลังๆ คาดมาร์จิ้นดีกว่างานที่รับเข้ามาในช่วงปลายปีที่แล้วซึ่งมีการแข่งขันที่รุนแรง ส่งผลให้ภาพรวมสูงขึ้น